หุ้นสหรัฐฯปิดลบ
ตลาดหุ้นสหรัฐฯปิดลบจากผลประกอบการกูเกิล ฉุดตลาดขณะที่ราคาน้ำมันขยับลง
19 ต.ค. 2555

ตลาดหุ้นสหรัฐฯปิดลบจากผลประกอบการกูเกิล ฉุดตลาดขณะที่ราคาน้ำมันขยับลง 
ตลาดหุ้นสหรัฐฯวานนี้(18ต.ค.) ปิดลบ หลังตัวเลขผลประกอบการของกูเกิลที่หลุดออกมาก่อนกำหนด เผยให้เห็นว่าบริษัทแห่งนี้มีรายได้ในช่วงไตรมาส 3 ลดลง ซึ่งปัจจัยนี้ส่งผลกระทบโดยตรง แนสแดค ที่ดิ่งกว่า 1 เปอร์เซ็นต์       ดัชนีหุ้นดาวโจนส์ ลดลง 8.06 จุด (0.06 เปอร์เซ็นต์) ปิดที่ 13,548.94 จุด แนสแดค ลดลง 31.25 จุด (1.01 เปอร์เซ็นต์) ปิดที่ 3,072.87 จุด เอสแอนด์พี ลดลง 3.57 จุด (0.24 เปอร์เซ็นต์) ปิดที่ 1,457.34 จุด ขณะที่ราคาน้ำมันขยับลงสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 2 เซนต์ ปิดที่ 92.10 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 80 เซนต์ ปิดที่ 112.42 ดอลลาร์ต่อบาร์เรล